Държавен вестник, бр. 72, 2004 г., стр. 67

Б Р О Й  72
Д Ъ Р Ж А В Е Н   В Е С Т Н И К
С Т Р .  67
4. неизправност на една от маслените помпи
на системите за смазване, регулиране и уплът-
няване вала на генератора или на устройствата
за автоматичното им включване;
5. отклонение на качеството на маслото и
температурата му от нормите;
6. отклонение на качествените показатели
на свежа пара от стойностите, посочени в глава
двадесет и шеста.
Чл. 443. (1) Забранява се при спряна турбина
без включено валопревъртащо устройство:
1. подаването на пара към лабиринтните
уплътнения на турбината;
2. изхвърлянето на пара или гореща вода в
кондензатора;
3. подаването на пара за подгряване на тур-
бината.
(2) Подаването на пара в турбината за пуска-
не и изхвърлянето в кондензатора на пара или
вода от котлите се извършват при налягане в
кондензатора не по-високо от 60 kРа, ако друго
не е посочено от производителя.
(3) В турбина, която няма валопревъртащо
устройство, пара се подава съгласно вътрешна
инструкция.
Чл. 444. (1) Не се разрешава експлоатация
на турбоагрегат (турбина-генератор)  с вибраци-
онна скорост на лагерите по-голяма от 4,5 mm/s
(ефективна стойност).
(2) Допуска се работа на турбоагрегат с виб-
рационна скорост между 4,5 и 7,1 mm/s, ако не
се наблюдава тенденция към нарастване, но не
повече от 30 денонощия.
(3) Забранява се работата на турбоагрегат
повече от 7 денонощия, когато вибрационната
скорост е по-голяма  7,1 mm/s.
(4) При достигане на вибрационна скорост 11,2
mm/s турбоагрегатът се изключва без забавяне.
Чл. 445. (1) Турбоагрегатът се спира неза-
бавно, когато при установен режим на работа
внезапно и едновременно се получат:
1. изменение на вибрациите на двата лагера
на един от роторите;
2. изменение на вибрациите на два съседни
лагера;
3. изменение на двете компоненти на вибра-
цията на един от лагерите с 1 mm/s и повече от
предишното им ниво.
(2) Допуска се работа на турбоагрегата в
продължение до 3 денонощия при плавно на-
растване с 2 mm/s на една компонента на вибра-
цията на един от лагерите.
Чл. 446. Не се допуска експлоатация на тур-
боагрегата при появата на нискочестотни виб-
рации, по-високи от 1 mm/s.
Чл. 447. Периодично, най-малко веднъж в
месеца, се извършва оценка на засоляването на
проточната част на турбината чрез измерване
на налягането в контролните степени.
Чл. 448. Експлоатацията на паротурбинни-
те уредби по схеми и режими, различни от пред-
видените в техническите условия на доставката
им, се съгласува със завода производител.
Чл. 449. (1) Турбината се спира незабавно и
генераторът се изключва от паралел от дейст-
вието на защити или ръчно от персонала в слу-
чаите на:
1. увеличаване честотата на въртене на ро-
тора над тази, за която е настроен автоматът за
безопасност;
2. недопустимо осево преместване на ротора;
3. недопустимо изменение на положението
на роторите относно цилиндрите;
4. намаляване налягането на маслото под
допустимото в системата на мазане на лагерите;
5. намаляване нивото на маслото в масления
резервоар под допустимото;
6. недопустимо повишаване на температура-
та на маслото на изхода от лагер, сегмент на
аксиалния лагер или лагерна черупка от уплът-
нението на вала на генератора;
7. запалване на маслото или водорода от
уплътняващите лагери на генератора;
8. недопустима разлика в наляганията на
маслото и водорода в системата на уплътнени-
ето на вала на генератора;
9. недопустимо ниско ниво на маслото в дем-
пферния резервоар на маслената система на
уплътнението на вала на генератора;
10. изключване на всички маслени помпи в
системата за уплътняване вала на генератора
(при система без инжектор);
11. изключване на генератора поради вът-
решна повреда;
12. недопустимо понижаване на вакуума в
кондензатора;
13. недопустими разлики в наляганията на пос-
ледната степен на турбини с противоналягане;
14. недопустимо повишаване на вибрациите
на турбоагрегата;
15. поява на необичайни шумове и звуци от
триене на метал вътре в турбината или гене-
ратора;
16. поява на искри или дим от лагерите и
крайните уплътнения на турбината или генера-
тора;
17. недопустимо понижаване на температу-
рата на свежата пара или на парата след меж-
динния прегрев;
18. поява на водни удари в паропроводите
за свежа пара, в междинния прегрев или в тур-
бината;
19. разкъсване или опасни пукнатини в мас-
лопроводи, тръбопроводи на пароводния тракт
и на възлите на пароразпределението;
20. прекратяване протичането на охлажда-
щата вода през статорната намотка на гене-
ратора;
21. недопустимо намаляване на налягането
в системата за регулиране на турбината;
22. отпадане на напрежението на устройст-
вата за дистанционно и автоматично управле-
ние или на всички измервателни прибори;
23. други случаи, предвидени от завода про-
изводител или в проекта.